stanford-oval/wikipedia huggingface dataset:
Donsö

| Donsö |
| --- | --- |

 Donsö
 Koordinaatit: 57°36′0″N, 11°48′0″E 
Valtio:  Ruotsi
Lääni:  Länsi-Götanmaan lääni
Maakunta:  Länsi-Götanmaa
Kunta:  Göteborgin kunta
Pinta-ala:  
 – Maa:  0,97 km²
Väkiluku:  1 407
 – Väestötiheys:  1 450,5 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Donsö on taajama ja saari Göteborgin eteläisessä saaristossa, Ruotsin Länsi-Götanmaalla. Donsö kuuluu Göteborgin kuntaan ja se sijaitsee noin 14 kilometriä lounaaseen Göteborgin kaupungin keskustasta. Donsössä asuu noin 1 400 asukasta, ja pinta-alaltaan se on 0,98 neliökilometrin suuruinen.
Väestönkehitys

| Donsön taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 1 099 | 1 099 |
| 1965 | 1965 |    | 1 162 | 1 162 |
| 1970 | 1970 |    | 1 172 | 1 172 |
| 1975 | 1975 |    | 1 209 | 1 209 |
| 1980 | 1980 |    | 1 213 | 1 213 |
| 1990 | 1990 |    | 1 376 | 1 376 |
| 1995 | 1995 |    | 1 396 | 1 396 |
| 2000 | 2000 |    | 1 405 | 1 405 |
| 2005 | 2005 |    | 1 405 | 1 405 |
| 2010 | 2010 |    | 1 407 | 1 407 |
Lähde: Statistiska centralbyrån (SCB).
Aiheesta muualla

Kuvia tai muita tiedostoja aiheesta Donsö Wikimedia Commonsissa
Edward Idris Cassidy

Edward Idris Cassidy vuonna 1984

Edward Idris Cassidy (5. heinäkuuta 1924 – 10. huhtikuuta 2021) oli australialainen pappi. Hänet vihittiin 23. heinäkuuta 1949 ja nimitettiin kardinaaliksi 28. kesäkuuta 1991.
Cassidy ei voinut osallistua uuden paavin valintaan vuoden 2005 konklaavissa, sillä hän oli ylittänyt 80 vuoden ikärajan heinäkuussa 2004.
Cassidy loi huomattavan uran Vatikaanin diplomaattisissa tehtävissä.
Dulé Hill

| Dulé Hill |
| --- | --- |

Henkilötiedot
Koko nimi:  Karim Dulé Hill
Syntynyt: 3. toukokuuta 1975 (ikä 49) East Brunswick, New Jersey, Yhdysvallat
Kansalaisuus:   Yhdysvallat
Ammatti:  näyttelijä
Näyttelijä
Aktiivisena:  1985-
Aiheesta muualla
IMDb
Karim Dulé Hill (s. 3. toukokuuta 1975 East Brunswick, New Jersey) on yhdysvaltalainen näyttelijä. Hänet tunnetaan muun muassa rooleistaan West Wingin Charlie Youngina, elokuvan Paahde sipulimyyjä Samina ja televisiosarjan Vihjeet hukassa Burton ”Gus” Gusterina sekä sivuosasta elokuvassa Sinussa on se jokin.
Aiheesta muualla

Wikimedia Commonsissa on kuvia tai muita tiedostoja aiheesta .
Dulé Hill Internet Movie Databasessa. (englanniksi)
Edward Henryk Materski

Edward Henryk Materski (6. tammikuuta 1923 Vilna – 24. maaliskuuta 2012 Radom) oli puolalainen roomalaiskatolinen piispa. Hänet vihki papiksi Czesław Kaczmarek 20. toukokuuta 1947. Hänet nimitettiin 29. lokakuuta 1968 Kielcen hiippakunnan vihkipiispaksi ja Aquae Sirensesin titulaaripiispaksi. Piispaksi vihkiminen seurasi 22. joulukuuta. Pääkonsekraattorina toimi Stefan Wyszyński, jota avustivat Jan Jaroszewicz ja Wacław Skomorucha.
6. maaliskuuta 1981 Materski nimitettiin Sandomierzin ja 25. maaliskuuta 1992 Radomin piispaksi. Materski jäi eläkkeelle 28. kesäkuuta 1999.
Dull of Down

| Dull Of Down> Tiedot |
| --- | --- |
Toiminnassa:  2020-
Tyylilaji:  classic rock, hard rock, blues rock, grunge rock
Kotipaikka:  lappeenranta
Laulukieli:  englanti
Jäsenet:  Lasse Hyytinen, Simo Koskinen, Kim Rintamäki
Entiset jäsenet:  Marko Heikkilä, Heidi Saarelainen, Jari Kärkkäinen
Aiheesta muualla
Kotisivut
Infobox OKNimi-testi OK: 
Dull Of Down on suomalainen rockyhtye, jonka on perustettu vuonna 2020. Dull Of Down on julkaissut/julkaisee aika ajoin myös omaa musiikkia, mutta keikoilla bändi soittaa pääasiassa isoja classic rock/hard rock hittejä 70-, 80 ja 90-luvuilta. Bändin omien kappaleiden sävellykset ja sanoitukset lähtevät pääosin laulaja/basisti Lasse Hyytisen kynästä. Yhtyeen musiikkia on kuvailtu hard rockiksi, bluesrockiksi ja grungerockiksi.
Bändin ensimmäinen tuplasingle High Heels (2020) sai hyvin radiosoittoa Euroopassa ja Etelä-Amerikassa. Kolme kuukautta myöhemmin julkaistiin toinen tuplasingle Beauty and The Beast, joka jatkoi samaa linjaa ja sai myös hyvin radiosoittoa eri mantereilla. Yhtyeen kolmas tuplasingle Praise and Play Rock`n Roll julkaistiin keväällä 2021. Syksyllä 2021 rumpali Marko Heikkilä ja basisti Heidi Saarelainen päättivät lähteä yhtyeestä ajanpuutteen vuoksi. Vuoden 2022 alkupuolella yhtye sai uuden rytmiryhmän, kun rumpali Kim Rintamäki ja basisti Jari Kärkkäinen liittyivät Dull Of Downin riveihin. Bändin neljäs tuplasingle julkaistiin kesällä 2022. Bändin viides tuplasingle julkaistiin vuonna 2023.
Vuoden 2024 alussa bändin miehistö vaihtui jälleen, kun basisti Jari Kärkkäisen lähdön jälkeen trion riveihin asteli kitaristi Simo Koskinen. Samaan aikaan laulaja/kitaristi Lasse Hyytinen vaihtoi kitaran bassoon.
Diskografia > Singlet

Money stinks / Headliner (2023)
Money stinks
Headliner
Lullaby Time / Raymond (2022)
Lullaby Time
Raymond
Praise and Play Rock`n Roll (2021)
Praise and Play Rock`n Roll
You're Going Down
Beauty and the Beast (2020)
Beauty and the Beast
Waiting is Over
High Heels (2020)
High Heels
If I Leave Here Tomorrow
Dverbergin kirkko

| Dverbergin kirkko Dverberg kirke |
| --- | --- |
 Kirkko vuonna 2008.
Sijainti:  Andøy, Norja
Kirkkokunta:  Norjan kirkko
Hiippakunta:  Sør-Hålogalandin hiippakunta
Rakentamisvuosi:  1843
Suunnittelija:  Christian H. Grosch
Materiaali:  puu
Istumapaikkoja:  230
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Dverbergin kirkko (norj. Dverberg kirke) on Andøyn kunnassa Nordlandin läänissä Norjassa sijaitseva kahdeksankulmainen puukirkko vuodelta 1843.
Aiheesta muualla

Kuvia tai muita tiedostoja aiheesta Dverbergin kirkko Wikimedia Commonsissa
Ede

| Ede |
| --- | --- |
 Eden keskustaa
 lippu:  vaakuna
 Ede
 Koordinaatit: 52°03′00″N, 05°40′00″E 
Valtio:  Alankomaat
Provinssi:  Gelderland
Hallinto:  
 – Pormestari:  Cees van der Knaap
Pinta-ala:  
 – Kokonaispinta-ala:  318,68 km²
Väkiluku (2011):  108 285
 – Väestötiheys:  337 as./km²
 
 www.ede.nl 
Infobox OKVirheellinen NIMI-arvo: 
Ede on kaupunki Alankomaiden itäosassa, Utrechtin ja Arnhemin puolivälissä. Vuonna 2011 siellä oli 108 285 asukasta. Kaupungilla ei ole vesiyhteyksiä, sillä valtatie- ja rautatieverkko palvelevat sitä hyvin. Myöskään Schipholin lentoasema ei ole kaukana.
Ystävyyskaupungit

Edellä on yksi ystävyyskaupunki:
Chrudim
Aiheesta muualla

Kuvia tai muita tiedostoja aiheesta Ede Wikimedia Commonsissa
Kartta Eden kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
El Bayadhin maakunta

| El Bayadhin maakunta |
| --- | --- |
 Näkymä Boussemghounin keitaalle.
 Maakunnan sijainti Algerian kartalla.
Valtio:  Algeria
Hallinto:  
 – hallinnollinen keskus:  El Bayadh
Pinta-ala:  71 696,7 km²
Väkiluku (2018):  334 800
El Bayadhin maakunta (arab. ولاية البيض‎, Wilāya al-Bayaḍ) eli wilaya on hallintoalue Algerian länsiosassa. Sen keskus on El Bayadhin kaupunki. Alueen pinta-ala on 71 696,7 neliökilometriä. Asukkaita on 334 800 henkeä (vuonna 2018, arvio).
El Bayadhin maakunta rajoittuu pohjoisessa Sidi Bel Abbèsin, Saïdan ja Tiaretin, idässä Laghouatin, Ghardaïan ja El Meniaan, etelässä Timimounin sekä lännessä Bécharin ja Naâman maakuntiin. Alueen pohjoisosassa on ylätasanko ja sen eteläpuolella Saharan Atlas. Etelässä Saharan reuna-alue muodostaa 71 prosenttia maakunnan pinta-alasta.
Hyötykaivannaisia ovat kalkkikivi, kipsi, suola, savi, kvartsihiekka, asbesti ja baryytti. Vesistöihin kuuluvat Chott Ech Cherguin suolajärvi ja joukko vadeja. Vuotuinen sademäärä on 200–300 millimetriä.
Maakunta jakautuu hallinnollisesti kahdeksaan piirikuntaan eli daïraan, joihin kuuluu 22 kuntaa. Piirikuntien keskukset ovat Boualem, Bougtoub, Boussemghoun, Brezina, Chellala, El Abiodh Sidi Cheikh, El Bayadh ja Rogassa.
El Bayadhiin kautta kulkevat maantiet RN47, RN111 ja RN6A. Kaupunkiin on rakenteilla 130 kilometrin pituinen rautatie Mécheriasta. Sen koillispuolella on lentokenttä.
Maakunnassa harjoitetaan karjanhoitoa ja maanviljelyä. Kaivosteollisuus tuottaa kalkkikiveä ja kipsiä. El Bayadhissa ja Bougtobissa on kemian ja elintarviketeollisuutta.
Nähtävyyksiä ovat kalliopiirrokset, vanhat linnoitetut kylät, El Ghorin luolat, Brezinan ja Boussemghounin keitaat ja suufilaisveljeskuntien zawiyat. Hotelleja on lähinnä El Bayadhissa.
Edward Howard

Edward Howard on seuraavien henkilöiden nimenä:
Edward Charles Howard, brittiläinen kemisti
Edward Daniel Howard, yhdysvaltalainen arkkipiispa
Edward Henry Howard, brittiläinen kardinaali
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Edward Howard”, voi hakea sivunnimihaulla, laajalla sivunnimihaulla tai tekstihaulla.
Eden Ahbez

| eden ahbez> Henkilötiedot |
| --- | --- |
Koko nimi:  George Alexander Aberle
Syntynyt: 15. huhtikuuta 1908 Brooklyn, New York, Yhdysvallat
Kuollut: 4. maaliskuuta 1995 (86 vuotta) Los Angeles, Kalifornia, Yhdysvallat
Muusikko
Taiteilijanimi:  eden ahbez
Tyylilajit:  exotica
  [ Muokkaa Wikidatassa ] [ ohje ]  
George Alexander Aberle, joka tunnettiin taiteilijanimeltään eden ahbez (15. huhtikuuta 1908 Brooklyn, New York, Yhdysvallat – 4. maaliskuuta 1995 Los Angeles, Kalifornia, Yhdysvallat), oli yhdysvaltalainen lauluntekijä ja muusikko, jonka elämäntavalla Kaliforniassa oli suurta vaikutusta hippiliikkeeseen.
Ahbez sävelsi Nat King Colen vuoden 1948 kappaleen ”Nature Boy”, joka oli Yhdysvaltain musiikkilistan ensimmäisellä sijalla kahdeksan viikon ajan. Hänellä oli olkapäihin ylettyvät hiukset sekä parta ja hän kertoi elävänsä kolmella dollarilla viikossa, nukkuen ulkona perheensä kanssa ja syöden vihanneksia, hedelmiä ja pähkinöitä.
Eden ahbez kuoli auto-onnettomuudessa 86 vuoden ikäisenä 4. maaliskuuta 1995.
Edward Donnall Thomas

| Edward Donnall Thomas |
| --- | --- |

Henkilötiedot
Syntynyt: 15. maaliskuuta 1920
Kuollut: 20. lokakuuta 2012 (92 vuotta)
Koulutus ja ura
Tutkinnot:  Texasin yliopisto, Austin Harvardin yliopisto
Instituutti:  Fred Hutchinson Cancer Research Center, Seattle
Tutkimusalue:  elinsiirrot
Tunnetut työt:  luuydinsiirto leukemian hoidossa
Palkinnot:   Nobelin fysiologian tai lääketieteen palkinto
Edward Donnall Thomas (15. maaliskuuta 1920 – 20. lokakuuta 2012) oli yhdysvaltalainen lääkäri. Hän toimi Washingtonin yliopiston professorina ja Fred Hutchinsonin syöpätutkimuskeskuksen kliinisen tutkimuksen osaston johtajana.
Thomas opiskeli Austinissa Texasin yliopistossa ja Harvardissa. Hän teki uraauurtavaa työtä luuytimensiirron käytössä leukemian hoidossa.
Thomas palkittiin vuonna 1990 National Medal of Sciencellä. Ura huipentui samana vuonna myönnettyyn Nobelin lääketieteen palkintoon, jonka hän jakoi Joseph Murrayn kanssa. Hän oli Yhdysvaltain kansallisen tiedeakatemian jäsenenä vuodesta 1982.
Donna Williams

Donna Williams
Donna Williams (12. lokakuuta 1963 – 22. huhtikuuta 2017) oli kansainvälistä mainetta saavuttanut australialainen kirjailija, luennoitsija ja laulaja-lauluntekijä, joka omisti elämänsä autismin tunnetuksi tekemiselle.
Williams oli lapsena syvästi autistinen ja oppi puhumaan vasta 11-vuotiaana. Williamsin ollessa 26-vuotias psykologi teki hänelle älykkyystestin, jonka tulosten mukaan hän oli älyllisesti kehitysvammaisen henkilön tasoa. Williams sai testin kielellisiä ja visuaalisia taitoja mittaavista tehtävistä erittäin huonot pisteet. Williams oli ehtinyt suorittaa tuolloin jo sosiologian ja kielitieteen sivuainekokonaisuudet sekä kirjoittaa ensimmäisen teoksensa, josta tuli kansainvälinen menestys, kun se julkaistiin pari vuotta myöhemmin.
Williams valmistui vuonna 1992 kasvatustieteiden maisteriksi ja toimi sen jälkeen kirjailijana ja autismikonsulttina sekä julkaisi kolme musiikkialbumia. Williamsilta on julkaistu yhdeksän autismia käsittelevää teosta ja kaksi runokokoelmaa.
Williams kuoli syöpään 22. huhtikuuta 2017.
Julkaisut > Kirjat

Ei kukaan ei missään: autistisen tytön ainutlaatuinen tarina, suom. Kaija Valkonen, WSOY 1993. Alkuteos Nobody Nowhere: The Extraordinary Autobiography of an Autistic Girl (1992)
Somebody Somewhere: Breaking Free from the World of Autism (1994)
Autism – an Inside-out Approach: An Innovative Look at the Mechanics of Autism and Its Developmental Cousins (1996)
Autism and Sensing: The Unlost Instinct (1998)
Like Colour to the Blind: Soul Searching and Soul Finding (1998)
Exposure Anxiety - The Invisible Cage: An Exploration of Self-Protection Responses in the Autism Spectrum (2002)
Everyday Heaven: Journeys Beyond the Stereotypes of Autism (2004)
The Jumbled Jigsaw: An Insider's Approach to the Treatment of Autistic Spectrum "Fruit Salads" (2006)
The Exposure Anxiety Handbook
Not Just Anything: A Collection of Thoughts on Paper, runokokoelma (2004)
Weirdos Like Me, runokokoelma (2009)
Tree of Life, runokokoelma (2013)
Julkaisut > Albumit

Nobody Nowhere (2000)
Mutation (2005)
Broken Biscuit (2010)
Aiheesta muualla

Donna Williamsin kotisivut
Donna Williams Internet Movie Databasessa. (englanniksi)
El Apóstol

El Apóstol (”Apostoli”) oli vuonna 1917 valmistunut argentiinalainen animaatioelokuva, jonka uskotaan yleisesti olleen maailman ensimmäinen filmille piirretty animaatio. Sen käsikirjoitti ja ohjasi Quirino Cristiani. Elokuvan kesto oli 70 minuuttia. Elokuvassa pilkattiin Argentiinan silloista presidenttiä Hipólito Yrigoyenia. Kaikki kopiot elokuvasta tuhoutuivat tulipalossa vuonna 1926.
Aiheesta muualla

El Apóstol Internet Movie Databasessa (englanniksi)
Emil Stenberg (ravintoloitsija)

Anders Emil Stenberg (11. heinäkuuta 1873 Pohja – 7. huhtikuuta 1938 Helsinki) oli suomalainen ravintoloitsija ja helsinkiläisen Salve-merimiesravintolan perustaja.
Emil Stenberg muutti jo nuorena Fiskarsista Helsinkiin ja kouluttautui sähköalalle. Hän oli jonkin aikaa Ab Gottfrid Strömbergin palveluksessa sähköasentajana ja kaupunginvoudin apulaisena. Stenberg otti sitten hoitoonsa Arbetets Vänner-yhdistyksen ravintolan, myöhemmin hän hoiti Svensk Samlingin kahvilatoimintaa, Helsingfors Segelklubbin ravintolaa sekä Hietalahdessa kahvila-ravintola Salvea. Stenberg alkoi jo 1897 pitää Hietalahdessa kioskia, josta myytiin merimiehille ja telakkatyöläisille ruokaa ja tupakkaa ja itse ravintola perustettiin vuonna 1927, kun Hietalahdentorin ja rannan kulmaan valmistui uusi, suuri asuintalo. Ravintola sijaitsi talon alakerrassa ja myös Stenbergin perhe asui samassa talossa.
Stenberg oli mukana Arbetets vänner-pääyhdistyksen sekä Sörnäisten Arbetets Vänner i Sörnäs-yhdistyksen toiminnassa sekä yhdistysten hallituksissa että juhlakomiteoissa ja myötävaikutti yhdistysten talouden vahvistamiseen. Hän oli Ruotsalaisen kansanpuolueen paikallisyhdistyksen hallituksen jäsenenä ja Helsingin kaupunginvaltuuston jäsenenä. Stenberg oli mukana evankelisessa nuorisokuorossa, Arbetets vänner-yhdistyksen laulukuorossa ja vapaaehtoisen palokunnan laulukuorossa. Stenberg kuului myös vapaaehtoisen palokunnan vartiokomppaniaan.
Emil Stenberg oli naimisissa helsinkiläisen Emilia Sofia Lindströmin kanssa ja heidän perheessään oli viisi lasta.
Elmo Savola

| Elmo Savola |
| --- | --- |

Henkilötiedot
Syntynyt: 10. maaliskuuta 1995 (ikä 29) Lappajärvi, Suomi
Yleisurheilija
Laji:  kymmenottelu
Seura:  Vasa Idrottssällskap
Valmentaja:  Raine Savola
Ennätykset:  7956 (Bydgoszcz 2017)
 Tietolaatikko päivitetty 9. tammikuuta 2022 
Elmo Savola (s. 10. maaliskuuta 1995 Lappajärvi) on suomalainen yleisurheilun moniottelija. Savola edustaa Vasa Idrottssällskapia ja hänen valmentajanaan toimii Raine Savola. Vuoteen 2021 asti hän edusti Lappajärven Veikkoja.
Savola voitti Pohjoismaiden mestaruuden vuonna 2014 alle 20-vuotiaissa ja seuraavana vuonna alle 23-vuotiaissa. Vuonna 2014 hän oli mukana myös alle 20-vuotiaiden MM-kilpailuissa Eugenessä, jossa hän sijoittui sijalle 17. Savola sijoittui seitsemänneksi vuoden 2015 alle 23-vuotiaiden EM-kilpailuissa Tallinnassa tehden oman ennätyksensä kahdeksassa lajissa sekä kokonaispisteissä.
Vuoden 2017 alle 23-vuotiaiden EM-kilpailuissa Bydgoszczissa Savola sijoittui pronssille ennätyspisteillään 7956. Berliinin EM-kilpailuissa 2018 hän sijoittui 15:nneksi.
Savola voitti kultaa vuoden 2015 Kalevan kisoissa Porissa pistein 7616 ja Lappeenrannassa 2019 pistein 7666. Kalevan kisoissa 2016 Oulussa hän saavutti hopeaa pistein 7704. Hän sai sisäratojen SM-kilpailuissa 2016 pronssia 60 metrin aitajuoksussa. Seitsenottelun Suomen-mestaruuden hän voitti 2018 ja 2019.
Elmo Savolan veli on kymmenottelija Tarmo Savola.
Henkilökohtaiset ulkorataennätykset

100 metriä: 10,83 s (Götzis 2016)
400 metriä: 48,84 s (Kuortane 2017)
1 500 metriä: 4.39,50 s (Bydgoszcz 2017)
110 metrin aidat: 14,21 s (Bydgoszcz 2017)
korkeushyppy: 199 cm (Pori 2015) (hallissa 202 cm Kuortane 2016)
seiväshyppy: 480 cm (Berliini 2018)
pituushyppy: 729 cm (Bydgoszcz 2017)
kuulantyöntö: 14,54 m (Vaasa 2022)
kiekonheitto: 45,17 (Vaasa 2022)
keihäänheitto: 66,10 m (Somero 2018)
kymmenottelu: 7956 p (Bydgoszcz 2017)
Elmo Williams

Elmo Williams vuonna 2007.
James Elmo Williams (30. huhtikuuta 1913 Lone Wolf, Oklahoma – 25. marraskuuta 2015) oli yhdysvaltalainen elokuvaleikkaaja. Hän sai parhaan leikkauksen Oscar-palkinnon työstään elokuvassa Sheriffi (1952) ja sai uuden ehdokkuuden vuonna 1954 elokuvasta Sukelluslaivalla maapallon ympäri. Hän toimi lisäksi leikkaajana elokuvassa Design for Death (1947), joka sai parhaan dokumentin Oscarin.
Williamsin muihin leikkauksiin lukeutuu Viikingit (1958). Hän tuotti elokuvan Tora! Tora! Tora! (1970) ja toimi vuosina 1971–1974 20th Century Foxin tuotantopäällikkönä.
Williams on American Cinema Editorsin (ACE) jäsen. Hän sai vuonna 1971 ACE:n Golden Eddie -palkinnon, ja vuonna 1990 hänelle myönnettiin ACE:n Career Achievement Award.
Williams menetti Burch-veljensä lento-onnettomuudessa vuonna 1970. Hän oli vaimonsa Lorrainen kanssa naimisissa vuodesta 1940 tämän kuolemaan (2004). Pari adoptoi kaksi tytärtä ja yhden pojan. Williamsit muuttivat Oregonin Brookingsiin vuonna 1983, ja Elmo lahjoitti kaupungille julkisen kappelin vaimonsa muistolle joulukuussa 2008.
Williams julkaisi vuonna 2006 kirjan Elmo Williams: A Hollywood Memoir. Lokakuussa 2010 esitettiin hänen kirjoittamansa kaksinäytöksinen näytelmä The Corner Pocket, joka tarkastelee ikääntymistä humoristiselta kannalta.
Aiheesta muualla

Elmo Williams Internet Movie Databasessa. (englanniksi)
Käännös suomeksi
Edistyspuolue (Saksa)

Edistyspuolue (saks. Fortschrittspartei) oli Saksassa 1861–1884 toiminut vapaamielinen puolue. Se syntyi Preussissa ja muodosti 1861–1866 enemmistön edustajakamarissa. Puolue vastusti jyrkästi Otto von Bismarckin sisä- ja ulkopolitiikkaa. Edistyspuolue hajosi Preussin–Itävallan sodan jälkeen 1866, jolloin osa puolueen jäsenistä pyrki yhteistyöhön hallituksen kanssa muodostaen Kansallisvapaamielisen puolueen (Nationalliberale Partei). Jäljelle jäänyt osa puolueesta käytti itsestään edelleen nimitystä Edistyspuolue, ja tätä osaa johtivat Leopold Hoverbeck, Rudolf Virchow ja Benedict Leo Waldeck. Edistyspuolueen kannatus väheni tuntuvasti 1870-luvulla sekä Saksan valtiopäivillä että Preussin maapäivillä. Näihin aikoihin puolue kannatti Bismarckin politiikkaa katolista kirkkoa vastaan, mutta vastusti tämän näkemyksiä suojatullien suhteen. Eugen Richterin johtama Edistyspuolue yhdistyi 1884 Vapaamielisen yhdistyksen kanssa, joka oli eronnut Kansallisvapaamielisestä puolueesta. Uusi puolue otti nimekseen Saksalainen vapaamielinen puolue.
Elie Diodati

Elie Diodati (11. toukokuuta 1576 Geneve – 1661 Pariisi) oli ranskalainen poliitikko ja yksi oppineista libertiineistä. Hän opiskeli Baselissa (1590), Heidelbergissä (1591) ja valmistui tohtoriksi Geneven yliopistosta (1596). Diodati toimi Pariisin parlamentissa. Vuonna 1620 hänestä tuli Galileo Galilein ystävä. Hän uskoi uuteen tieteeseen ja näki Galileissa sen suurimman airuen. Galilein vuoden 1633 tuomion jälkeen Diodati mobilisoi koko Euroopan laajuisen liikkeen, joka levitti kirkon tuomitsemia teoksia.
EditPad

EditPad on Just Great Softwaren tekemä tekstieditori, joka on saatavilla Windowsille ja Linuxille. EditPad hallitsee yli 80 ohjelmointikielen syntaksin värjäyksenselvennä. Muita toimintoja ovat säännöllisiä lausekkeita ymmärtävä etsi ja korvaa, välilehdet sekä kahden tekstin vertailu.
EditPadista on saatavilla kaksi versiota: maksullinen EditPad Pro ja ei-kaupallisessa käytössä ilmainen EditPad Lite. EditPad Pron kokeiluversio on ladattavissa osoitteesta http://www.editpadpro.com/.
Dýsvato

| --- | --- |
Sijainti:  37°40′21″N, 24°58′01″E, Tínos Tínos, Etelä-Egean saaret Kreikka
Saariryhmä:  Kykladit
Merialue:  Egeanmeri, Välimeri
Pinta-ala:  0,025 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Dýsvato (kreik. Δύσβατο, kath.kreik. Δύσβατον, Dýsvaton) on pieni Kreikan saari, joka kuuluu Kykladien saariryhmään ja sijaitsee Tínoksen saaren luoteiskärjen edustalla. Saaren pinta-ala on noin 0,025 neliökilometriä ja se on asumaton. Hallinnollisesti Dýsvato kuuluu Tínoksen kuntaan, Tínoksen alueyksikköön ja Etelä-Egean saarten alueeseen. Dýsvaton vieressä sijaitsee Kalógeroin saari.
Emil Streng

Emil Edvard Streng (8. huhtikuuta 1838 Turku – 22. joulukuuta 1911 Helsinki) oli suomalainen oikeusoppinut, hovioikeuden presidentti ja senaattori, joka toimi senaatin talousosaston varapuheenjohtajana lyhyen aikaa vuonna 1905.
Emil Strengin vanhemmat olivat hovioikeuden vahtimestari Emanuel Streng ja Gustava Charlotta Lindman. Streng pääsi ylioppilaaksi Viipurin kymnaasista vuonna 1856, opiskeli venäjää Moskovassa vuosina 1857–1858, suoritti tuomarintutkinnon vuonna 1862 ja sai varatuomarin arvon vuonna 1864. Hän työskenteli vuonna 1862 Viipurin hovioikeuden auskultanttina ja vuosina 1865–1866 Käkisalmen ja Kurkijoen tuomiokuntien vt. kihlakunnantuomarina, minkä jälkeen hän siirtyi luomaan uraa Pietariin, jossa hän oli vuosina 1866–1887 Suomen asiain komitean palveluksessa, ensin apulaistoimitussihteerinä ja myöhemmin toimitussihteerinä, sekä vuonna 1887 valtiosihteerinviraston esittelijänä.
Streng oli senaatin oikeusosaston jäsenenä vuosina 1887–1897 ja Turun hovioikeuden presidenttinä vuosina 1897–1905. Hän oli myös jäsenenä vuonna 1890 asetetussa niin sanotussa Heidenin komissiossa, joka yritti käsitellä aiemman  Weissenbergin komitean esitystä Suomen perustuslakien kokoamisesta uudeksi hallitusmuodoksi mutta jossa suomalaiset ja venäläiset jäsenet eivät päässeet yhteisymmärrykseen. Streng nimitettiin ensimmäisen sortokauden lopulla vuonna 1905 senaatin talousosaston varapuheenjohtajaksi toisiin tehtäviin siirtyneen Constantin Linderin tilalle. Myöntyväisyyslinjaa edustanut Strengin senaatti ehti toimia runsaat kahdeksan kuukautta ja joutui eroamaan marraskuussa 1905 suurlakon muutettua Suomen poliittisen tilanteen.
Streng oli naimisissa kolmesti. Hänellä oli ensimmäisestä avioliitostaan yksi lapsi, toisesta viisi ja kolmannesta yksi. Yksi hänen pojistaan oli juristi, asianajaja ja Kuopion pormestari Rudolf Streng.
Dogs of War

| Dogs of War Saxon |
| --- | --- | --- |

Studioalbumin tiedot
 Äänitetty : Gems Studio Boston, Lincolnshire
 Julkaistu: 14. elokuuta 1995
 Tuottaja(t): Biff Byford Rainer Hänsel
 Tyylilaji: heavy metal
 Kesto: 45.05
 Levy-yhtiö: Mayhem
Saxonin muut julkaisut
| Forever Free 1992 | Dogs of War 1995 | The Eagle Has Landed – Part II 1996 |
Dogs of War on Saxonin kahdestoista studioalbumi, joka julkaistiin vuonna 1995. Albumilla Saxon teki paluun raskaampaan heavy metal -soundiin, josta se alkuaikoinaan tunnettiin. Levy oli menestys Saksassa.[lähde? ]
Albumi on yhtyeen viimeinen kitaristi Graham Oliverin kanssa, joka jätti yhtyeen nauhoitusten päätyttyä. Oliverin viimeinen keikka Saxonin kanssa tapahtui 31. joulukuuta 1994.[lähde? ]
Kappaleet

Kaikki kappaleet säveltänyt Saxon sekä sanoittaneet Biff Byford ja Nigel Glockler.
Dogs of War – 4.36
Burning Wheels – 4.10
Don’t Worry – 5.17
Big Twin Rolling (Coming Home) – 5.23
Hold On – 4.31
The Great White Buffalo – 5.52
Demolition Alley – 6.09
Walking Through Tokyo – 5.50
Give It All Away – 4.03
Yesterday’s Gone – 3.43